Alaquàs, el segon ajuntament en transparència de tota la Comunitat Valenciana
20/03/2019

# Alaquàs, el segon ajuntament en transparència de tota la Comunitat Valenciana

*   20/03/2019
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=17295

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17295%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%2C%20el%20segon%20ajuntament%20en%20transpar%C3%A8ncia%20de%20tota%20la%20Comunitat%20Valenciana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17295/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17295/20032019img_0619_Form_4.jpg)](https://www.alaquas.org/ficheros/documentos/2019/2/17295/20032019img_0619_Form_10.jpg "<a href='https://www.alaquas.org/ficheros/documentos/2019/2/17295/20032019img_0619_Form_10.jpg' target=_blank><i class='fa fa-external-link' aria-hidden='true'></i>.Alaquàs, el segon ajuntament en transparència de tota la Comunitat Valenciana</a>")

Alaquàs ocupa la segona posició entre els municipis valencians més transparents majors de 15.000 habitants segons les últimes dades aportades per Dyntra, la plataforma mundial de mesurament i gestió dels governs

L’Ajuntament d’Alaquàs ocupa actualment la segona posició en el rànquing de transparència d’ajuntaments de més de 15.000 habitants de tota la Comunitat Valenciana. Són les dades que revela l’últim informe publicat per Dyntra, la primera plataforma col·laborativa a nivell mundial que treballa en el mesurament i gestió del govern obert en les organitzacions i per a la Societat Civil.

Amb un percentatge del 90% de mitjana global, Alaquàs destaca principalment per les dades que ofereix en materia d’urbanisme i obres públiques: plans d’ordenació urbana, decisions sobre requalificacions i adjudicacions urbanístiques i licitacions d’obres públiques. Amb un mateix resultat percentual, del 90%, l’administració local d’Alaquàs destaca també per la seua transparència en matèria d’organització i patrimoni del Consistori.

L’Ajuntament d’Alaquàs obté una molt bona qualificació també en matèria econòmica i pressupostària, on l’índex li assigna una transparència del 89%. Segons Dyntra, l’Ajuntament és totalment transparent en donar a conèixer informació econòmica i financera relacionada amb els comptes públics, el deute i les despeses municipals.

Pel que fa a la contractació de serveis, Alaquàs aconsegueix un 80% en els seus procediments segons aquest índex. És destacable també la seua posició en l’apartat d’informació publicada sobre càrrecs electes i personal de l’Ajuntament amb un 67% del percentatge global, seguit d’un 61% respecte a la participació i col·laboració ciutadana.

Tots aquests percentatges poden consultar-se en:

[https://www.dyntra.org/…/ayuntamiento…/comunidad-valenciana/](https://www.dyntra.org/indices/ayuntamientos-de-espana/comunidad-valenciana/?fbclid=IwAR2frU-9XryDmjFqTVurQLkttTbsr6Oy7gYjqzkwUZ5mNSoPWyptIKXaCyE)

Dyntra és una entitat objectiva i no partidista que empra índex basats en dades públiques gestionades per una comunitat àmplia i representativa, experta i involucrada, en la implantació de models participatius, de mesurament i anàlisi dels organismes públics, sobre la base de 162 indicadors. Desenvolupa una plataforma col·laborativa que té com a objectiu mesurar la informació pública de Governs, Administracions públiques, partits polítics, càrrecs electes i els diferents actors socials d'una manera dinàmica, eficient, transparent i oberta.